BlackKakapo/recipes-ro huggingface dataset:
Supa crema de rosii 

Ingrediente:
● Rosii - 1 kg  (neaparat sa fie rosii coapte bine)
● Ardei gras rosu - 1 buc 
● Ceapa alba - 1 buc 
● Usturoi (catei) - 3 buc 
● Unt - 50 g  (optional)
● Ulei de masline - 50 ml 
● Sare - 1 lingurita 
● Busuioc uscat sau verde - 1 lingurita  (sau 2 fire proaspat)
● Zahar - 1 lingurita 

Mod de preparare:
1. Intr-o cratita topiti untul impreuna cu uleiul de masline.
Adaugati ceapa taiata cubulete si usutroiul tocat, le caliti 2-3 minute impreuna.
2. Adaugati ardeiul gras taiat bucatele, caliti inca 3-4 minute, amestecand periodic.
3. Apoi urmeaza sa adaugati rosiile taiate cubulete.
Recomand inainte sa le opariti cateva secunde in apa clocotita si sa le scoateti coaja.
4. Lasati sa se caleasca/fiarba legumele la foc mediu timp de 15-20 de minute, pana se inmoaie bine.
5. Blendati bine supa.
6. La mine a iesit mai groasa, si am mai adaugat apa pana am ajuns la consistenta care ne place.
O puneti iarasi pe foc, adaugati busuiocul si mai lasati sa fiarba 5-10 minute la foc incet.
7. Dupa acest timp o mai pasati putin cu blenderul, va fi si mai fina.
Potriviti de sare, adaugati zaharul(este pentru a lua din aciditatea rosiilor).
8. Pregatiti crutoanele aromate si serviti supa. Puteti sa adaugati in farfurie 1 lingura de iaurt, sau smantana dulce, crema de branza Fhiladelphia.
Pofta Buna!
Pastai cu usturoi(varianta dietetica) 

Ingrediente:
● Fasole galbena pastai - 500 g  (sau fasole verde)
● Ceapa verde - 2 buc  (puteti folosi si ceapa alba simpla, dar nutritionistii nu prea o recomanda - mai light este cea verde)
● Ulei de masline extravirgin - 1 lingura  (sau ulei de floarea soarelui)
● Usturoi (catei) - 2 buc 
● Sare - 0.5 lingurite  (dupa gust)

Mod de preparare:
1. Pastaile se curata si se spala - le puteti rupe bucati mai scurte sau lasati intregi.
2. Acum aveti 2 variante sa le gatiti:
- la aburi, asa am facut eu - isi pastreaza toate vitaminele si pastaile au un gust parca mai bun.
- se fierb in apa, mai simplu si clasic.
Oricum in ambele variante nu le fierbeti prea mult, cam 15 minute, sa fie putin al dente.
3. Cand pastaile sunt aproape fierte pregatiti si incalziti bine o tigaie adanca.
Adaugati in ea jumatate pahar de apa, 1 lingura ulei si ceapa verde taiata marunt. Lasati sa se caleasca asa pana se evapora aproape toata apa, si ceapa s-a gatit.
4. Adaugati pastaile gatite in tigaia cu ceapa calita, amestecati bine - lasati 5 minute pe foc.
5. Apoi puneti usturoiul pisat, sare si amestecati bine.
6. Imediat opriti focul, puneti un capac pe tigaia cu pastai si lasati 5 minute sa se patrunda aromele.
7. Puteti sa le serviti ca mancare sau garnitura sanatoasa si gustoasa.
Pofta Buna!
Chec marmorat de ciocolata si menta 

Ingrediente:
● Oua - 2 buc 
● Zahar - 260 g 
● Ulei - 200 ml  (sau unt topit)
● Lapte - 200 ml 
● Faina alba - 350 g 
● Cacao - 3 linguri 
● Praf de copt - 2 linguri 
● Menta verde - 1 legatura  (daca nu va place menta, o puteti inlocui cu frunze de spanac)
● Esenta de vanilie - 1 lingura  (se potriveste bine si esenta de rom in partea cu cacao)

Mod de preparare:
1. Pregatim repede 2 tipuri de aluat - cel cu cacao, apoi cel cu menta.
Pentru Aluatul cu Cacao amestecati cu telul intr-un bol 130g de zahar si 1 ou.
2. Adaugati 100ml de ulei si 100ml de lapte, iarasi mixati bine cu lingura sau telul.
3. La final adaugati esenta de vanilie(si eventual esenta de rom), 150g de faina, 3 linguri de cacao si 1 lingura praf de copt.
Amestecati bine cu telul sau mixerul, sa nu fie cocoloase, pana obtinem un aluat putin mai dens decat cel de clatite, ca un iaurt sau smantana.
4. In alt bol pregatim Aluatul cu menta.
Mai intai rupeti frunzele de pe menta, le vom folosi doar pe ele, betele le aruncati sau folositi in ceai.
5. Adaugati peste menta 130g de zahar si amestecati bine cu blenderul vertical pana obtineti o pasta cat mai uniforma.
6. Adaugati 1 ou si 100ml de ulei, blendati bine din nou.
7. Turnati 100ml de lapte, amestecati.
8. Apoi puneti 200g de faina si 1 lingura praf de copt.
9. Amestecati bine compozitia cu un tel sau mixer, sa nu fie cocoloase.
10. Acum asterneti cu hartie de copt o tava pentru chec, a mea este de 35x10cm.
Turnati in tava jumatate din aluatul cu cacao.
11. Apoi deasupra veniti cu jumatate din aluatul de menta.
12. Turnati restul aluatului de cacao.
13. Si la final puneti cealalta jumatate din aluatul cu menta.
14. Treceti atent cu un cutit dintr-o latura pana in cealalta, sa distribuiti un pic straturile.
15. Coaceti checul in cuptorul preincalzit la 180 de grade timp de 40-45 de minute, neaparat sa faceti si testul scobitorii.
16. Dupa cuptor lasati sa se raceasca 20-30 de minute in tava, apoi trageti atent de bordurile hartiei de copt si scoateti checul pe un platou sau fund de lemn.
Lasati sa se raceasca complet inainte de servire, macar 2-3 ore.
Apoi portionati si savurati, este deosebit de gustos si frumos!
Pofta Buna!
Paste Tupperware 

Ingrediente:
● Paste - 200 g  (puneti conform instructiunilor din manualul de utilizare)
● Apa - 500 ml  (cantitate aproximativa - puneti conform manualului si indicatorului de pe fierbator)

Mod de preparare:
1. Aici vedeti fiebatorul- este simplu - un vas si un capac de plastic.
Pastele pe care le fierbeti pot fi de orice forma.
2. Se pun in fierbator pastele - conform cu nivelul de portii dorite si cel indicat de pe peretii vasului.
3. Turnati apa conform cu indicatorul care arata nivelul apei la nr de portii dorite. Un pic agitati vasul, ca sa se distribuie unform apa printre paste.
4. Puneti vasul in cuptorul cu microunde, setati timpul - in mod normal - timpul indicat pe ambalajul pastelor plus inca 5-7 minute. Dati drumul la cuptor si gata - aveti cam 15 minute pentru a prepara un topping pentru paste.
5. Eu am fost mai nostalgica, si am facut pastele asa cum le faceam acasa cel mai des - cu ceapa prajita si o bucata mica de unt topita. - Am calit ceapa pana s-a rumenit usor, am oprit focul si am adaugat putin unt - gata.
7. Dupa ce a expirat timpul, scoateti vasul din microunde si testati daca au fiert pastele - daca sunt inca tari le mai puneti pe 2-3 minute.
Apoi scurgeti apa cu ajutorul capacului, o sa observati niste gauri intr-o margine - pe acolo trebuie sa se scurga apa.
8. Le puteti servi chiar asa in vas direct pe masa, eu am pus ceapa calita in paste si am amestecat bine.
9. Si bineinteles cu ceva branza deasupra - plus ceva mai delicios - o feliuta de rosie uscata cu ulei de masline.
Pentru informatii - Vasul costa 72 lei si il puteti face comanda la Dna. Raducu Elena - [email protected] - la fel puteti sa va programati pentru o prezentare sau sa veniti la deschiderea oficiala a Tupperware Romania.
Spor la gatit!
Pui la cuptor cu usturoi si ghimbir 

Ingrediente:
● Pui (intreg, grill) - 1 buc  (Puteti pune doar pulpe, sau aripioare)
● Usturoi (catei) - 3 buc 
● Ghimbir ras - 1 lingurita  (puteti inlocui cu ghimbir uscat, pudra)
● Boia ardei dulce sau iute - 1 lingura 
● Sos de soia - 100 ml 
● Sare - 0.5 lingurite 

Mod de preparare:
1. Intr-un bol mic puneti usturoiul pisat si ghimbirul trecut prin razatoarea mai fina.
2. Adaugati boia de ardei, sosul de soia si sarea, amestecati bine.
3. Puiul se spala si se curata bine, apoi il stergeti cu niste servetele de excesul de apa.
Il puneti cu pieptul in sus si cu un cutit mare faceti o sectiunea in mijlocul lui, pana la os.
4. Acum imi place sa folosesc foarfeca pentru a taia osul de la piept - este foarte usor si simplu daca folositi o foarfeca banala de gradina.
5. Desfaceti puiul si ungeti bine cu jumatate din sosul de mai sus pe toata suprafata aici, pe interior.
6. Apoi il intoarceti cu pieptul in jos si ungeti deasupra cu restul de sos.
Observati ca am manevrat puiul direct in tava, nu am mai murdarit alte farfurii/boluri. Acum il puteti lasa putin la marinat, chiar si peste noapte, sau il bagati direct in cuptor.
7. Se coace timp de aproximativ o ora la 180 de grade, periodic(de 2-3 ori) il scoateti din cuptor si ungeti cu grasimea si zeama pe care o lasa in tava. Astfel crusta se va rumeni uniform si va fi crocanta.
8. Acesta e puiul gata copt - lasati 10-15 minute sa se raceasca cat pregatiti salata sau garnitura preferata, apoi serviti cu mare pofta...
Pofta Buna!
Zabaione (Zabaglione) Reteta  

Ingrediente:
● Galbenusuri de ou - 4 buc 
● Zahar - 4 linguri  (in varianta low-carb am inlocuit cu 2 linguri de indulcitor(Xylitol sau Tagatose))
● Esenta de vanilie - 1 lingurita  (sau un varf de lingurita scortisoara)
● Vin alb - 100 ml  (demidulce sau demisec, dupa preferinte)
● Fructe pentru ornare - 2 linguri 

Mod de preparare:
1. In primul rand separati galbenusurile de albusuri si le puneti intr-un bol mai larg - de metal sau sticla, potrivit pentru a-l pune pe baie de aburi mai tarziu.
Va recomand acum sa puneti la fiert si apa in cratita cu baia de aburi, aveti grija sa nu fie prea multa.
2. Asa cum va spuneam la introducerea retetei, am inlocuit vinul demidulce cu un vin demisec de la Crama Ceptura - asa am exclus zaharul in plus din reteta.
In varianta clasica se face cu vinul demidulce Marsala sau Prosecco.
3. Turnati 100ml de vin intr-un pahar, il vom folosi in continuare la reteta.
Pentru un gust mai atenuat de vin, incercati sa folositi 50-75ml.
4. Acum in bolul cu galbenusuri adaugati zaharul(sau indulcitor), vanilia si/sau putina scortisoara.
Referitor la indulcitor - am facut si o varianta cu erithritol/stevia dar s-a cristalizat si nu a fost ok. Recomand sa folositi xylitol sau tagatose pentru textura exemplara.
5. Incepeti sa mixati la viteza cea mai mare.
6. Compozitia trebuie sa devina pufoasa si sa creasca in volum de 2-3 ori, observati in poza.
7. In cateva reprize adaugati vinul, continuati sa mixati intre timp.
Opriti mixerul dupa ce ati adaugat tot vinul.
8. La fix ar trebui sa fiarba si apa in cratita pentru baia de aburi, puneti compozitia de galbenusuri deasupra si continuati sa amestecati deja cu un tel simplu.
9. Aproximativ in 7-10 minute crema va incepe sa se faca mai densa, daca modelati opturi cu telul in compozitie observati ca raman un fel de valuri.
Acum luati repede bolul de pe baia de aburi si mai amestecati putin in el, sa fie crema cat mai uniforma si fara cocoloase.
Nu o tineti prea mult pe baia de aburi, s-ar putea sa obtineti omleta dulce in acest caz :)
10. Mutati crema in boluri sau pahare mai mici - din aceste cantitati obtineti 2 portii medii sau 3 portii mai modeste.
Lasati sa se raceasca 30 minute la temperatura camerei, apoi inca 1 ora la frigider.
11. Inainte de servire ornati cu fructe, bucatele de ciocolata, piscoturi, etc.
Eu am folosit fructele congelate dupa metoda de aici, observati cat de faine si frumoase sunt dupa decongelare!
12. Observati ca are textura de spuma fina, isi tine bine forma si este foarte frumoasa.
Pofta Buna!
Baigli - Cozonac Unguresc Reteta  

Ingrediente:
● Faina alba calitate superioara - 550 g 
● Lapte - 450 ml 
● Unt - 125 g  (sa fie moale, la temperatura camerei)
● Drojdie proaspata - 25 g  (sau 1 lingura drojdie uscata)
● Oua - 2 buc  (+1 ou pentru uns deasupra)
● Zahar - 10 linguri  (+ 10 linguri pentru umpluturi)
● Mac - 200 g 
● Nuci macinate - 250 g 

Mod de preparare:
1. Incalziti putin 200ml de lapte(aveti grija sa nu fie fierbinte!) si il amestecati cu drojdia si 1 lingura de zahar.
2. Turnati acest amestec peste faina din bol si lasati 10-15 minute pana incepe sa faca spuma.
3. Adaugati untul moale, 2 oua, 9 linguri de zahar si incepeti sa framantati aluatul - la inceput va recomand s-o faceti su o spatul/lingura mai mare pana se incorporeaza faina.
4. Apoi il scoateti pe masa presarata cu faina si framantati-l cam 3-5 minute sa se uniformizeze textura, daca mai este nevoie adaugati faina.
Daca cumva vi se pare la framantatul in bol ca faina este multa, mai aduagati putin lapte.
5. Impratiti aluatul in 4 bucati si lasati-l sa se odihneasca 10 minute.
6. In acest timp pregatim umpluturile:
- macul il macinati bine - eu o fac in aparatul de macinat cafea - si amestecati cu 5 linguri de zahar, jumate de pahar de lapte(125ml) - pana devine o compozitie groasa si umeda, dar sa nu curga.
7. - nuca macinata(in rorbot sau masina de tocat carne) se amesteca cu 5 linguri de zahar si jumate de pahar de lapte(125ml). Amestecati si daca mai trebuie adaugati lapte pana aveti umplutura densa si umeda, dar nu lichida sa curga!
8. Intindeti din fiecare bila de aluat cate o foaie dreptunghiulara, 1/3 din foaie o lasati putin mai groasa - cika ajuta sa nu crape cozonacii la copt. La mine oricum s-au crapat, asa ca nu insist neaparat.
9. Fiecare umplutura este pentru 2 foi de aluat, deci puneti cate jumate din cantitate.
Intindeti bine pe toata suprafatа foii si o presati usor cu lingura.
10. Rulati strans.
11. La fel faceti restul aluatului - va ies 4 rulade pe care le aranjati in tava de aragaz, unsa cu putin ulei sau asternuta cu hartie de copt.
Ungeti ruladele cu un ou batut si lasati 20-30 minute sa se odihneasca, in acest timp puneti cuptorul la incalzit, la 200 grade.
12. Se coc 10 minute la 200 grade, apoi micsorati la 180 si mai lasati 30 minute - sau pana se rumenesc frumos. Dupa ce s-au copt, lasati sa se raceasca complet.
Am facut de cateva ori Baigli, diferite retete si toate mi-au crapat la copt - deci m-am resemnat, daca aveti voi vreun truc sa nu crape ruladele, va rog sa mi-l spuneti si mie :)
13. Feliati si savurati - sunt absolut delicioase!
Pofta Buna!
Covridog de casa, sau Crenvursti in aluat Reteta  

Ingrediente:
● Lapte - 200 ml 
● Zahar - 1 lingura 
● Drojdie uscata - 10 g 
● Sare - 0.5 lingurite 
● Oua - 3 buc 
● Faina alba - 550 g 
● Ulei - 80 ml 
● Crenvursti - 15 buc  (aluatul va ajunge pentru aproximativ 15-20 de crenvursti)
● Cascaval feliat - 5 buc  (optional)
● Mac/susan - 2 linguri  (optional, pentru ornat)

Mod de preparare:
1. Intr-un bol mic turnati 200ml de lapte cald, adaugati 1 lingura de zahar si 10g de drojdie uscata.
Amestecati si lasati 10 minute pe masa, pana drojdia incepe sa faca spuma.
2. Turnati aceasta compozitie de drojdie intr-un alt bol mai mare.
3. Adaugati 0.5 lingurita de sare si 2 oua, amestecati bine cu un tel.
4. Puneti 550g de faina.
5. Amestecati cu spatula pana incepe sa se formeze un aluat mai lipicios.
6. Acum turnati 80 ml de ulei si iarasi mai amestecati putin cu spatula sau lingura.
7. Apoi incepeti sa framantati aluatul cu mainile, in bol sau direct pe masa.
8. Continuati pana obtineti un aluat uniform si nelipicios.
Daca este prea lipicios, mai puteti adauga putina faina pe masa in procesul framantarii, dar nu prea multa.
9. Puneti-l inapoi in bol si lasati sa creasca 30 minute la temperatura camerei.
10. Dupa acest timp scoateti aluatul pe masa presarata cu faina si il aplatizati putin cu palmele.
11. Continuati sa-l intindeti cu facaletul pana obtineti un dreptunghi uniform, de aproximativ 5mm grosime.
12. Taiati-l in felii de 1.5-2cm latime.
13. Eu am ales sa tai crenvurstii jumatati, sa fie covridogii putin mai mici.
Puteti sa-i taiati si mai mici(pentru aperitive), sau chiar sa-i lasati intregi, ca la covridogii clasici.
14. Acum rulati atent, putin suprapus, o felie de aluat deasupra fiecarui crenvurste.
Observati in video mai atent tot procesul.
15. Pentru covridogul cu cascaval, rulati mai intai crenuvrstele intr-o felie de cascaval(eu am taiat-o in jumatate pentru ca am si crenvurstii jumatati).
16. In continuare la fel o inveliti cu o felie de aluat, suprapusa pe fiecare nivel, sa nu fie goluri deasupra covridogului. Daca nu infasurati bine, cascavalul topit la coacere va curge in tava.
17. Aranjati covridogii astfel formati intr-o tava de cuptor asternuta cu hartie de copt, lasati 10 minute sa creasca putin.
Apoi ungeti cu ou batut si presarati mac sau susan deasupra.
18. Coaceti in cuptorul preincalzit la 200 de grade, timp de 20-25 de minute, pana se rumenesc frumos.
19. Asa arata covridogii simpli in sectiune.
20. Si aici covridogii cu cacaval.
Oricum recomand sa-i serviti calzi sau reincalziti cu o salata sau asa simpli, ca aperitiv.
Pofta Buna!
Cum se fierbe nautul Reteta  

Ingrediente:
● Naut uscat - 1 kg 
● Bicarbonat de sodiu - 1 lingurita 

Mod de preparare:
1. Eu cumpar de obicei nautul in magazinele arabesti de tip Halal - este mai ieftin, mai mare ca bob si fierbe mult mai bine decat cel care il gasesc in plafar.
2. Turnati nautul intr-un vas mai mare si adaugati apa cat sa acopere de 5-6 ori volumul lui.
Puneti si o lingurita de bicarbonat in apa - va grabi ulterior fierberea nautului. 
Din alte recomandari am mai pus bicarbonat si direct la inceputul fierberii in cratita cu apa fierbinte - aici sa aveti grija, se va face o spuma mare care trebuie s-o luati repede, sa nu va murdareasca aragazul.
3. Lasati peste noapte la inmuiat nautul - daca intre timp observati ca s-a marit prea mult in volum si nu mai este acoperit de apa, mai adaugati.
4. A 2-a zi il scurgeti de apa, spalati bine si puneti la fiert in multa apa, sa acopere cam de 2 ori volumul lui.
Cand incepe sa fiarba va face spuma, o luati usor cu o lingura, faceti focul mic si lasati-l vreo 2 ore.
Eu nu pun plante aromatice la fiert(frunza de dafin, ceapa, rozmarin) pentru ca vreau sa am un naut neutru la gust, bun pentru orice preparat(chiar si ca un blat de tarta dulce dietetica).
5. Aveti grija sa fiarba incet si daca mai este nevoie, pe parcurs completati cu apa fiarta/clocotita.
Este gata atunci cand luati un bob si strivit intre degete este cremos si moale.
Timpul de fierbere difera, am avut cazuri cand s-a fier in 1 ora, in 3, in 5 - cel mai repede fierbe nautul arabesc.
Cand este gata, opriti focul si lasati sa se raceasca complet.
6. Nautul poate lasa niste coji(am avut cazuri cand nu a lasat), care dupa preferinta le puteti lasa sau alege. Pur si simplu se freaca bobitele de naut intre palme si se clatesc sub jet de apa rece.
Se poate pastra la frigider 2-3 zile daca il consumati imediat.
7. Sau se pune in pungi - cantitati exacte cat va trebuie pt pate-uri, mancaruri - mai mici sau mai mari - si se congeleaza.
Se pastreaza perfect la congelator, pe termen lung, nu-si schimba deloc gustul si textura.
Inainte de preparare il lasati cateva ore la decongelat.
Ananas in foietaj 

Ingrediente:
● Aluat foietaj(frantuzesc) - 1 buc  (1 pachet standard)
● Ananas rondele la conserva - 1 buc  (cutia pe care am luat-o eu avea 12 rondele de ananas)
● Zahar pudra - 50 g 

Mod de preparare:
1. Numarati bucatile de ananas (sa stiti cum sa taiati foaia de aluat) si le puneti pe niste servetele sau prosop de bucatarie pentru a absoarbe lichidul de pe ele.
2. Fiindca eu am avut 12 rondele de ananas am taiat foaia de foietaj in 12 patrate egale. Important este sa taiati in asa fel ca sa va iasa cate un patrat pt fiecare felie de ananas, cam de aceeasi dimensiune cat si diamentrul ananasului. Puneti feliile de anans pe patratele taiate.
3. Fiecare patrat il taiati pe la colturi, dar fara a taia marginea laturii din mijloc- vedeti in poza. Va dati seama cum vine taietura si din pozele urmatoare.
4. Apoi ridicati coltul taiat spre mijlocul ananasului.
5. La fel faceti si cu coltul opus, il aduceti spre mijloc si lipiti varful de centru.
6. La fel faceti si cu celelalte colturi, le lipiti bine cu degetul varfurile si aveti o prima floare cu ananas :)
7. Faceti asa toate patratele de aluat, le puneti pe o tava unsa cu putin ulei si le dati la cuptor la 180-200 de grade - o temperatura medie.
8. Le lasati pana se rumenesc frumos, le scoateti din cuptor si le racoriti putin.
9. Le presarati zahar pudra pentru a le indulci putin si pt aspect - si sunt gata de servire.
Pofta Buna!
Iaurt de casa 

Ingrediente:
● Lapte - 1 l  (de preferat lapte de tzara)
● Smantana - 3 linguri  (smantana simpla, fermentata - sau iaurt/chefir daca il vreti mai dietetic)

Mod de preparare:
1. Laptele se fierbe si se lasa la racorit 2-3 ore - trebuie sa fie cald, nicidecum fierbinte sau rece tare.
2. Adaugati atunci smantana.
3. Amestecati bine cu lingura sau telul, sa uniformizati compozitia.
4. Turnati laptele intr-un borcan, cana sau carafa si lasati 6-8 ore la temperatura camerei, sa se prinda.
5. Dupa acest timp observati ca laptele este mai ferm la consistenta, deci este gata.
Il amestecati cu o lingura sa uniformizati compozitia.
6. Aici mai aproape, sa vedeti cum iese. Imediat cum s-a prins bine, il amestecati si puneti la frigider, sa nu se inacreasca prea tare.
7. Are o consitenta mai fina si cremoasa decat laptele simplu inacrit - dar nu sta chiar asa ferm ca iaurtul din comert.
Puteti sa-l mancati cu lingurita sau de baut simplu. Noi l-am amestecat cu miere si fructe - bestial a fost!
Pofta Buna!
Apropo, pentru cei care fac iaurt sau vreti sa faceti cu iaurtiera, aveti o discutie foarte utila pe forum.
Prajitura cu ciocolata in 10 minute(de post!) Reteta  

Ingrediente:
● Faina alba calitate superioara - 210 g  (se poate inlocui cu faina integrala)
● Cacao pudra - 40 g 
● Zahar - 200 g 
● Praf de copt - 10 g  (1 plic)
● Sare - 0.25 lingurite 
● Ulei de floarea soarelui - 80 g 
● Apa - 300 ml  (sau apa minerala)
● Esenta de rom - 1 buc  (sau vanilie)

Mod de preparare:
1. Se amesteca ingredientele uscate - faina, zaharul, sarea, praful de copt si cacao.
2. Adaugati uleiul, vanilia si apa minerala - se amesteca bine cu un tel.
3. Turnati aluatul intr-o forma de silicon(aici o am pe cea rotunda de la Tupperware) - daca o puneti la microunde nu se foloseste tava de metal. 
S-ar putea sa mearga si una de sticla termorezistenta - asternuta cu hartie de copt si unsa cu ulei.
Puteti s-o turnati si intr-o forma de chec.
4. Puneti tava la cuptorul cu microunde pentru 8 minute, cand se termina timpul o mai lasati 1 minut sa se patrunda.
Daca o puneti la cuptor cred ca s-ar face cam in 35-40 de minute la 200 grade - o testati cu scobitoarea.
5. Creste cam de 2 ori in volum, aici vedeti rezultatul.
6. O intoarceti pe un fund sau sita si lasati putin sa se racoreasca.
7. Apoi se pune pe o farfurie si portionati.
8. Se poate servi ca un chec, asa simplu fara crema.
9. Sau cu crema de ciocolata de post - ca o prajitura absolut fantastica.
10. Si inca o poza... sper ca v-am facut pofta:)
Pofta Buna!
Tocana de vinete cu sfecla rosie 

Ingrediente:
● Vinete - 500 g  (sau 2 bucati medii)
● Sfecla rosie - 300 g  (sau 3 sfecle medii)
● Ceapa - 1 buc 
● Rosii - 2 buc 
● Usturoi (catei) - 2 buc 
● Sare - 1 lingurita  (dupa gust)
● Ulei - 50 ml 

Mod de preparare:
1. Incalziti uleiul intr-o tigaie adanca si caliti in el ceapa taiata cubulete medii.
2. Apoi adaugati la ceapa calita usor, sfecla rosie(curatata, spalata si data prin razatoare medie).
Lasati la foc mediu si amestecati periodic timp de 15 minute.
3. Apoi adaugati rosiile taiate cubulete, sau pasate.
Amestecati si mai lasati pe foc 10-15 minute la foc mediu-mic.
4. In acest timp sfecla se va gati bine si rosiile vor fierbe suficient ca sa se evapore zeama in plus.
5. Adaugati acum vinetele taiate cubulete, amestecati periodic si mai gatiti timp de 15 minute la foc mic.
6. Si ultimul pas, potriviti de sare, pisati catetii de usturoi si mai lasati 2-3 minute pe foc.
7. Se serveste de preferinta calda sau rece.
Pofta Buna!